**מחוז קראבי** (בתאית:  **กระบี่**) הוא אחד מהמחוזות הדרומיים של תאילנד, הממוקם לחופי ים אנדמן. העיירה קראבי היא מקום המושב של הממשל המחוזי.

גאוגרפיה
--------

 קו פודה
האזור מכיל פסגות רבות העשויות אבן גיר, הן ביבשה והן בים. מבין 154 האיים במחוז, קו פי פי לה הוא האי הנודע ביותר, ובו צולם הסרט "החוף" שיצא לאקרנים בשנת 2000 ושכיכב בו לאונרדו דיקאפריו. איים בולטים נוספים במחוז קראבי כוללים בין היתר את קו פי פי דון (אחד מאיי ארכיפלג קו פי פי), ואת קו לנטה, אי גדול למדיי בחלק הדרומי של המחוז. אזור רצועת החוף של מחוז קראבי נפגע קשות כתוצאה מהצונאמי שפגע בו ב-26 בדצמבר 2004.

פסגות אבן הגיר של קראבי מכילות מערות רבות, כאשר ברובן ישנם נטיפים וזקיפים. המערות "Tham Chao Le" ו- "Tham Phi Hua To" הממוקמים במחוז מכילים ציורי סלע פרהיסטוריים המתארים בני אדם, בעלי חיים וצורות גאומטריות שונות. בשנת 1986 מצאו ארכאולוגים במערת לאנג רונג ריאן ממצאים אנושיים מלפני 40,000 שנים הכוללים כלי אבן, כלי חרס ועצמות. אלו מהעדויות הקדומות ביותר שקיימות להתיישבות אנושית באזור דרום מזרח אסיה.

הגידולים החקלאיים הבולטים ביותר במחוז קראבי הם מטעי גומי ושמן דקלים. מטעי הדקלים בלבד משתרעים על פני כ-1,568 קילומטרים רבועים, שהם כ-52 אחוזים מסך הקרקעות החקלאיות במחוז. מטעי הדקלים והגומי משתרעים ביחד על פני כ-95 אחוזים מסך הקרקעות החקלאיות במחוז. האזורים המיוערים במחוז משתרעים על פני כ-915 קילומטרים רבועים, שהם כ-17.2 אחוזים משטחי המחוז.

חלוקה מנהלתית
-------------

מחוז קראבי מחולק ל-8 תתי-אזורים (המכונים בתאית "אמפו"), אשר הם מחולקים בפני עצם ל-53 תתי-אזורים (המכונים בתאית "טמבון") ו-374 כפרים (המכונים בתאית "מובאן").

| מַפָּה | מספר | שם | תאית |
| --- | --- | --- | --- |
|  |
| 1 | מואנג קראבי | เมืองกระบี่ |
| 2 | קאו פאנום | เขาพนม |
| 3 | קו לנטה | เกาะลันตา |
| 4 | קלונג טהום | คลองท่อม |
| 5 | אאו לואק | อ่าวลึก |
| 6 | פלאי פראיה | ปลายพระยา |
| 7 | לאם טהאפ | ลำทับ |
| 8 | נואאה קלונג | เหนือคลอง |

אוכלוסייה ותרבות
----------------

במחוז מתגוררים כמעט 480 אלף איש נכון לסוף 2020, אוכלוסיית המחוז כוללת בין היתר בודהיסטים, תאילנדים-סינים, מוקנים, ומוסלמים. צפיפות האוכלוסייה היא הכי גדולה באזור רצועת החוף ובפרט באזורים נואה קלונג וקראבי - אזורים בהם צפיפות האוכלוסייה הממוצעת היא מעל ל-150 אנשים לקילומטר רבוע. האזור עם צפיפות האוכלוסייה הכי נמוכה הוא אזור ההר קאו פאנום בו צפיפות האוכלוסייה היא 61 אנשים לקילומטר רבוע. בודהיזם היא הדת הדומיננטית ביותר במחוז (65 אחוז מכלל האוכלוסייה הם בודהיסטים) ולאחר מכן אסלאם (34 אחוז מכלל האוכלוסייה הם מוסלמים). באופן מסורתי מרבית תושבי קראבי עבדו בעבר בחקלאות. בעשורים האחרונים התיירות הפכה למקור הכנסה מרכזי במחוז.








קבוצות דתיות במחוז קראבי

  בודהיזם (65.04%)  אסלאם (34.64%)  נצרות (0.14%)  הינדואיזם (0.03%)  קונפוציאניזם (0.01%)  סיקיזם (0.1%)  לא דתיים (0.02%)  אין מידע (0.01%)  אחרים (0.08%)

כלכלה
-----

כלכלת המחוז מסתמכת כיום בעיקר על הענפים חקלאות, תיירות, ובמידה פחותה, דיג. היצרנית הגדולה ביותר בתאילנד של מוצרי שמן דקלים, חברת "Univanich Palm Oil PCL", ממוקמת במחוז קראבי.

### תיירות

מחוז קראבי נמצא במקום החמישי בתאילנד מבחינת הכנסות מתיירות (רק האזורים בנגקוק, פוקט, צ'ונבורי וצ'אנג מאי ריווחיים יותר מבחינת ההכנסות מענף התיירות). מרבית המבקרים מגיעים למחוז קראבי בין החודשים נובמבר לאפריל. מרבית המבקרים במחוז קראבי מגיעים מסין ומלזיה. בנוסף לכך נוהגים ישנה גם כמות גדולה יחסית של מבקרים סקנדינבים במחוז (מבין חמשת הלאומים עם כמות המבקרים הגדולה ביותר במחוז). לפי רשות התיירות של תאילנד נכון ל-2018 היו במחוז 460 בתי מלון, כאשר כ-200 בתי מלון נוספים נמצאו עדיין בתהליך של השגת רישוי, ו-200 נוספים נמצאו בשלבי בדיקה ראשוניים.

פארק לאומי
----------

הפארק הלאומי האט נופהאראט טהארה-מו קו פי פי (אנ') - פארק לאומי שהוקם בשנת 1983 המשתרע על פני כ־387.9 קילומטרים רבועים.

קו פי פי דון הוא הגדול מבין איי המחוז בארכיפלג קו פי פי

* החלק הצפוני של קו פי פי לההחלק הצפוני של קו פי פי לה
* האי פי פי לההאי פי פי לה
* צוקי קו פי פי להצוקי קו פי פי לה

הפארק הלאומי מו קו לנטה (אנ') הוא פארק לאומי הממוקם בחלקו הדרומי של מחוז קראבי המורכב ממספר איים. שני האיים הגדולים הם קו לנטה נוי וקו לנטה יאי. על אף ששני האיים מאוכלסים, קו לנטה יאי הוא יעד התיירות העיקרי. הפארק הוקם בשנת 1990.

* קו לנטהקו לנטה
* קו לנטהקו לנטה

גלריה
-----

* הפארק הלאומי האט נופהאראט טהארה-מו קו פי פיהפארק הלאומי האט נופהאראט טהארה-מו קו פי פי
* מפרץ מאיהמפרץ מאיה
* הפארק הלאומי מו קו לנטההפארק הלאומי מו קו לנטה
* קו לנטהקו לנטה
* כריש לוויתן באי פי פיכריש לוויתן באי פי פי
* צולם בנקודת תצפית על האי פי פי להצולם בנקודת תצפית על האי פי פי לה
* קו נגאיקו נגאי
* חוף ריילייחוף רייליי
* מבט ממקדש מערת הנמר מעל מישורי קראבימבט ממקדש מערת הנמר מעל מישורי קראבי
* האזור שנמצא בסמוך לעיירה קראביהאזור שנמצא בסמוך לעיירה קראבי

קישורים חיצוניים
----------------

| מיזמי קרן ויקימדיה |
| --- |
| ויקימסע מדריך למטייל בוויקימסע: **מחוז קראבי** |
| ויקישיתוף תמונות ומדיה בוויקישיתוף: **קראבי (מחוז)** |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007559967005171
* GND: 4688816-0
* LCCN: n83181946
* VIAF: 126709739
* WorldCat: lccn-n83181946

 |